אלכס קינגסטון

אלכסנדרה אליזבת "אלכס" קינגסטון (באנגלית: Alexandra Elizabeth "Alex" Kingston; נולדה ב-11 במרץ 1963) היא שחקנית אנגלייה. היא ידועה בעיקר מתפקידה כאליזבת קורדאי בסדרת הדרמה הרפואית "ER" וכריבר סונג בסדרת המדע בדיוני "דוקטור הו".

ביוגרפיה
קינגסטון נולדה בעיר אפסום במחוז סארי באנגליה. היא הבת הבכורה למשפחה נוצרית בת שלוש בנות. אביה הוא אנתוני קינגסטון. סבת סבה מצד אביה הייתה יהודייה.

אחד מהמורים בבית הספר שלמדה עודד אותה לעסוק במשחק. היא נבחנה לתיאטרון הנוער בסארי (Surrey County Youth Theatre) והופיעה בהפקה של "טום ג'ונס" לצידו של שון פרטווי. את לימודי המשחק השלימה באקדמיה המלכותית לאמנות הדרמה והצטרפה ל"תיאטרון השייקספירי המלכותי".

היא השתתפה במספר הפקות דרמה בטלוויזיה הבריטית בהם "Grange Hill", "Crocodile Shoes", "מול פלנדרס", "The Knock" והופעת אורח בסדרה "The Bill".

בקולנוע הופיעה קינגסטון בסרטים "הטבח, הגנב, אשתו והמאהב" (1989), "A Pin for the Butterfly" (1994), "The Infiltrator" (1995), "קרופייה" (1998), "נערי אסקס" (2000), "המלכה הלוחמת" (2003) בו גילמה את הדמות הראשית בודיקה, "Sweet Land" (2005) וב-"Crashing" (2007).

בספטמבר 1997 זכתה קינגסטון להכרה בצפון אמריקה כשלוהקה לסדרת הדרמה רפואית הוותיקה "ER". הופעתה הראשונה הייתה בפרק הבכורה של העונה הרביעית של הסדרה. היא גילמה את דמותה של אליזבת קורדאי, רופאה מנתחת שמגיעה מאנגליה. היא שחקה בסדרה מעל לשבע עונות, הפרק האחרון בו השתתפה היה באוקטובר 2004, בעונה ה-11 של הסדרה. באביב 2009 חזרה קינגסטון לתפקיד זה בעונה ה-15 והאחרונה של "ER" בשני פרקים, הפרק ה-12 והפרק האחרון של הסדרה "And in the End...".

בנובמבר 2005 השתתפה בתפקיד אורח בסדרת הטלוויזיה "ללא עקבות" בפרק השישי של העונה הרביעית, שם הפרק "Viuda Negra" בו גלמה את לוסי קוסטין, נופשת עשירה שבעלה נחטף על ידי כנופיה מקסיקנית. בראיון ב-2006 גילתה קינגסטון שהיא נדחתה לתפקיד בסדרה "עקרות בית נואשות" בטענה שהיא "מלאה" מדי. עוד באותו ראיון סיפרה ששקלה להתאבד אחרי הפרידה מבעלה רייף פיינס.

ב-2008 הופיעה בתפקיד ראשי בסדרת הטלוויזיה "דוקטור הו". היא השתתפה בשני פרקים: "שקט בספריה" ו"יער המתים" בתפקיד הארכאולוגית ריבר סונג. לסונג יש קשר רומנטי עם הדוקטור אך טיבו נותר לא ברור. היא חזרה לתפקיד זה בעונות החמישית (2010), השישית (2011), השביעית (2012–2013) והתשיעית (2015) של "דוקטור הו". לדבריה היא חשבה שהופעתה בסדרה תהיה חד פעמית, אך שמחה להיווכח שהיא ממשיכה לגלם את הדמות בפרקים נוספים. נכון להופעתה האחרונה ב-2015, השתתפה קינגסטון ב-15 פרקים של "דוקטור הו".

בספטמבר 2008 גילמה קינגסטון את דמותה של גברת בנט בסדרה "אבודה בעולמה של ג'יין אוסטן", עיבוד מודרני ופארודי לרומן "גאווה ודעה קדומה" מאת ג'יין אוסטן. באוקטובר באותה שנה הופיעה בתפקיד אורח בדרמת הפשע "CSI זירת הפשע". בפברואר 2009 גילמה את הסנגורית מירנדה פונד בשני פרקים של הסדרה "חוק וסדר: מדור מיוחד". עוד ב-2009 כיכבה בסדרת הדרמה "הופ ספרינגס" של ה-BBC, כאחת מארבע אסירות לשעבר. בסדרה "פלאש פורוורד" הופיעה קינגסטון בתפקיד פיונה באנקס.

ב-2011 השתתפה בסדרת הדרמה "Marchlands" שעסקה בעל טבעי. היא גם שיחקה בתפקיד אורח ב"מרפאה פרטית", ספין אוף של הסדרה "האנטומיה של גריי". בתיאטרון שיחקה קינגסטון במחזה "לואיזה מילר" מאת שילר שהוצג בתיאטרון Donmar Warehouse שבלונדון.

 משפחתה 
קינגסטון הכירה את השחקן רייף פיינס כששניהם למדו באקדמיה המלכותית לאמנות הדרמה, הם חיו כעשר שנים יחד לפני שהתחתנו ב-1993. ב-1997 הם התגרשו.

בסוף 2008 התחתנה עם פלוריאן הארטל (Florian Haertel), סופר ועיתונאי גרמני. בשנת 2001 נולדה להם בת משותפת. בני הזוג התגרשו בשנת 2010.

פילמוגרפיה
 שנה שם שם באנגלית תפקיד הערות 1980 The Wildcats of St. Trinian's תלמידה בבית הספר ללא קרדיט Grange Hill ג'יל הרקורט סדרת טלוויזיה (3 פרקים) 1987 A Killing on the Exchange אלן מיני סדרה (3 פרקים) 1988 The Bill תפקידים שונים סדרת טלוויזיה (4 פרקים) 1989 Hannay קירסטן לרסן סדרת טלוויזיה (בפרק "The Terrors of the Earth") The Play on One דניאלה סדרת טלוויזיה (בפרק "These Foolish Things") הטבח, הגנב, אשתו והמאהב The Cook, the Thief, His Wife & Her Lover אדלה 1992 Covington Cross הלן סדרת טלוויזיה (בפרק "Cedric Hits the Road") 1993 Foreign Affairs שחקנית סרט טלוויזיה Soldier Soldier אורסולה קרוהלין סדרת טלוויזיה (בפרק "Camouflage") 1994 Woman of the Wolf אישה סרט טלוויזיה; דיבוב A Pin for the Butterfly Crocodile Shoes קרוליין קריסון סדרת טלוויזיה (5 פרקים) 1995 קרינגטון Carrington פרנסס פרטרידג'המסתננים The Infiltrator אנהסרט טלוויזיה של HBO 1996 The Knock קתרין רוברטס סדרת טלוויזיה (13 פרקים) מול פלנדרס The Fortunes and Misfortunes of Moll Flanders מול פלנדרס סדרת טלוויזיה (4 פרקים) סנט אקס Saint-Ex אורחת במסיבה 1997 Weapons of Mass Distraction וריטי גרהאם סרט טלוויזיה 1997–2004, 2009 ER ER ד"ר אליזבת קורדיי סדרת טלוויזיה (160 פרקים) 1998 נסיך הקזינו Croupier ג'ני דה וילרס 1999 This Space Between Us פטרניל 2000 נערי אסקס Essex Boys ליסה לוק 2003 המלכה הלוחמת Boudica בודיקה שם בארצות הברית: Warrior Queen 2005 הרפתקה בפוסידון The Poseidon Adventure סוזן הריסון סרט טלוויזיה Sweet Land בראוני ללא עקבות Without a Trace לוסי קוסטין סדרת טלוויזיה (בפרק "Viuda Negra") 2006 אלפא דוג Alpha Dog טיפני הרטוניה 2007התרסקות Crashing דיאן פריד 2008 Freezing סרנה וילסון סדרת טלוויזיה (בפרק אחד) אבודה בעולמה של ג'יין אוסטן Lost in Austen גברת בנט מיני סדרה ( 4 פרקים) זירת הפשע CSI: Crime Scene Investigation ד"ר פטרישה אולוויק סדרת טלוויזיה (בפרק "Art Imitates Life") 2008-2018 דוקטור הו Doctor Who ריבר סונג סדרת טלוויזיה (15 פרקים) 2009 Sordid Things איב מנצ'סטר הופ ספרינגס Hope Springs אלי לגדן סדרת טלוויזיה, תפקיד ראשי (8 פרקים) פלאש פורוורד FlashForward מפקחת פיונה באנקס סדרת טלוויזיה (3 פרקים) 2009–2010 חוק וסדר: מדור מיוחד Law & Order: Special Victims Unit מירנדה פונד סדרת טלוויזיה (4 פרקים) 2010 בן חור Ben Hur רות סדרת טלוויזיה (2 פרקים) Callers שילה 2011 Like Crazy ג'קי מרפאה פרטית Private Practice מריה טומפקינס סדרת טלוויזיה (2 פרקים) Marchlands הלן מיינארד סדרת טלוויזיה (5 פרקים) Teaching awards 2011 בתפקיד עצמה 2012 על אדונים ומשרתים Upstairs Downstairs ד"ר בלאנש מוטרסהד סדרת טלוויזיה (6 פרקים) NCIS NCIS מירנדה פנבייקר סדרת טלוויזיה (עונה 10 בפרק "Gone") Who Do You Think You Are? בתפקיד עצמה סדרת טלוויזיה (עונה 9 בפרק "Alex Kingston") 2013–היום החץ Arrow דיינה לאנס סדרת טלוויזיה (6 פרקים) 2014 Chasing Shadows רות הטרסלי מיני סדרה (4 פרקים 2015 American Odyssey ג'ניפר וואצ'ל 2 פרקים 2016 באושר ועושר Happily Ever After ריה סרט קולנוע 2019 האלמנה The Widow ג'ודית גריי 6 פרקים 2021-2018 ליל המכשפות A Discovery of Witches שרה בישופ סדרת טלוויזיה; 13 פרקים 2020 בוקובסקי Bukowski קתרינה בוקובסקי2022 הפרת אמונים Treason אודרי מיני-סדרה Dodger לוציפר 2 פרקים 2024 מבטלים את דאגלס (אנ') Douglas Is Cancelled שיילה באלוז 4 פרקים

פרסים ומועמדויות
 שנה  פרס  קטגוריה  מועמדות/זכייה 1996  באפטא  השחקנית הטובה ביותר ב"מול פלנדרס"   1998  פרס גילדת שחקני המסך  אנסמבל השחקנים הטוב ביותר בסדרת דרמה   1999  פרס גילדת שחקני המסך  אנסמבל השחקנים הטוב ביותר בסדרת דרמה   2000  פרס גילדת שחקני המסך  אנסמבל השחקנים הטוב ביותר בסדרת דרמה   2001  פרס גילדת שחקני המסך  אנסמבל השחקנים הטוב ביותר בסדרת דרמה   2008  פרס מגזין "דוקטור הו"  שחקנית אורחת הטובה ביותר   2009  TV Land Icon Award  הסדרה ER   2010  פרס מגזין "דוקטור הו"  שחקנית משנה הטובה ביותר   2012  פרס מגזין SFX  השחקנית הטובה ביותר ב"דוקטור הו"   2013  Anglophenia's Fan Favorites Women's Tournament  אשת השנה (2013)  

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:דוקטור הו
קטגוריה:חברי הלהקה השייקספירית המלכותית
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא גרמני
קטגוריה:בריטיות שנולדו ב-1963
קטגוריה:בריטים שנולדו ב-1963